в областта на селското стопанство, придобита от управителя:
 PRACT — само практически опит в областта на селското стопанство, ако опитът на управителя е придобит посредством практическа работа в земеделско стопанство.
 BASIC — основно селскостопанско обучение, ако управителят е преминал курсове на обучение в основно земеделско училище и/или в специализиран институт по определени дисциплини (включително градинарство, лозарство, лесовъдство, рибовъдство, ветеринарни науки, агротехнология и сродни дисциплини); завършеният селскостопански стаж се счита за основно обучение.
 FULL — пълно селскостопанско обучение, ако след завършване на задължителното образование управителят е преминал непрекъснат образователен курс с продължителност, равностойна на най-малко две години на пълен учебен ден, завършен в земеделски колеж, университет или друго висше училище в областта на селското стопанство, градинарството, лозарството, лесовъдството, рибовъдството, ветеринарните науки, агротехнологията или друга сродна дисциплина.
 CGNR 021
 -
 Професионално обучение, през което управителят е преминал през последните 12 месеца
 Ако управителят е преминал професионално обучение, образователна мярка или дейност, предоставяна от обучаващо лице или обучаваща институция, чиято основна цел е придобиването на нови умения, свързани със селскостопанските дейности или с дейностите, пряко свързани със земеделското стопанство или с развитието и подобряването на съществуващите такива.
 Вид стопанисване на ИЗП (по отношение на стопанина)
 Видът стопанисване зависи от състоянието към дадена референтна дата през годината на изследването.
 CGNR 022
 -
 Обработка на собствена земя
 Хектари използвана земеделска площ, стопанисвана от земеделското стопанство като собственост на земеделския стопанин или стопанисвана от земеделския стопанин като плодоползвател или арендатор по договор за дългосрочно ползване, или притежаващ други равностойни права на стопанисване.
 CGNR 023
 -
 Обработка на земя под аренда
 Хектари използвана земеделска площ, наета от земеделското стопанство срещу определена предварително съгласувана аренда (изплащана с парични средства, в натура или по друг начин), която е уредена в (писмен или устен) договор за аренда. Използваната земеделска площ се причислява само към едно земеделско стопанство. Ако през референтната година използваната земеделска площ е наета от повече от едно земеделско стопанство, обикновено тя се причислява към земеделското стопанство, с което е свързана към референтната дата на изследването или което я е използвало за най-дълъг период през референтната година.
 CGNR 024
 -
 Съвместна обработка на земя или други начини на стопанисване
 Хектари използвана земеделска площ, която:
 а) се обработва съвместно, тоест стопанисва се съвместно от арендодателя и изполичаря въз основа на договор за съвместна обработка, сключен писмено или устно. Продуктите (икономически или физически) от съвместната обработка на площта се разпределят между двете страни съгласно договореното.
 б) се стопанисва по други начини, които не са обхванати другаде в предходните позиции.
 CGNR 025
 -
 Земя за общо ползване
 Хектари използвана земеделска площ, която се ползва от земеделското стопанство, но не му принадлежи пряко, т.е. върху която се упражняват права за общо ползване.
 CGNR 026
 -
 Биологично земеделие
 Земеделското стопанство произвежда продукция в съответствие със земеделски практики, които отговарят на определен набор от стандарти и правила, посочени в i) Регламент (ЕО) No 834/2007 на Съвета
 7
 или Регламент (ЕС) 2018/848 на Европейския парламент и на Съвета
 8
 , или, когато е приложимо, в най-актуалното законодателство, и ii) съответните национални изпълнителни норми за биологично